CELEX: 62010TN0271
Language: sk
Date: 2010-06-16 00:00:00
Title: Vec T-271/10: Žaloba podaná 16. júna 2010 — H/Rada a i.

14.8.2010   
            
            
               SK
            
            
               Úradný vestník Európskej únie
            
            
               C 221/55
            
         Žaloba podaná 16. júna 2010 — H/Rada a i.
   (Vec T-271/10)
   ()
   2010/C 221/88
   Jazyk konania: angličtina
   
      Účastníci konania
   
   
      Žalobca: H (Catania, Taliansko) (v zastúpení: C. Mereu a M. Velardo, advokáti)
   
      Žalované: Rada Európskej únie, Európska komisia a Policajná misia Európskej únie v Bosne a Hercegovine (EUPM)
   
      Návrhy žalobcu
   
   
               —
            
            
               zrušiť napadnuté rozhodnutie zo 7. apríla 2010 a, ak je to potrebné, rozhodnutie z 30. apríla 2010,
            
         
               —
            
            
               zaviazať žalované, aby nahradili škodu, ktorú utrpel žalobca, odhadnutú na 30 000,00 eur, a
            
         
               —
            
            
               zaviazať žalované na náhradu trov konania, ako aj 8 %-ný úrok.
            
         
      Žalobné dôvody a hlavné tvrdenia
   
   Svojou žalobou sa žalobca podľa článku 263 ZFEÚ domáha zrušenia rozhodnutia, ktoré prijala Policajná misia Európskej únie (EUPM) v Bosne a Hercegovine zo 7. apríla 2010 a, ak je to potrebné, na to nadväzujúceho potvrdzujúceho rozhodnutia z 30. apríla 2010, v ktorom bolo rozhodnuté preradiť žalobcu z hlavného štábu misie v Sarajeve na regionálny úrad v Banje Luke, ako aj o znížení hodnosti žalobcu. Navyše sa žalobca podľa článku 340 ZFEÚ domáha priznania náhrady škody vo výške 30 000,00 eur.
   Žalobca uvádza, že podľa uznesenia Súdu pre verejnú službu z 9. októbra 2006 vo veci F-53/06 Gualtieri/Komisia je pre rozhodovanie v tejto veci príslušný Všeobecný súd.
   Na podporu svojich žalobných návrhov žalobca uvádza tieto žalobné dôvody:
   
                
            
            
               Po prvé žalobca namieta zneužitie právomoci, keďže neexistoval objektívny dôvod odôvodňujúci preradenie.
            
         
                
            
            
               Po druhé žalobca uvádza, že napadnuté rozhodnutie nie je dostatočne odôvodnené, keďže Policajná misia Európskej únie v Bosne a Hercegovine neuviedla operačný dôvod odôvodňujúci preradenie.
            
         
                
            
            
               Po tretie došlo k zjavnej chybe v posúdení, keďže neexistovala potreba naliehavo preradiť vyšetrovateľa na regionálny úrad v Banje Luke.
            
         
                
            
            
               Navyše došlo k porušeniu rozhodnutia Rady č. 2009/906/SZBP z 8. decembra 2009 (1), keďže vedúci misie nebol oprávnený preradiť personál, ale iba zabezpečovať každodenné riadenie personálu.
            
         
                
            
            
               Nakoniec žalobca žiada priznať náhradu nemajetkovej ujmy spôsobenej šikanovaním.
            
         
      (1)  Rozhodnutie Rady 2009/906/SZBP z 8. decembra 2009 o policajnej misii Európskej únie (EUPM) v Bosne a Hercegovine (BaH) (Ú. v. EÚ L 322, 2009, s. 22).